Indhald
Innhaldsliste 🔎︎

# Funksjonalitet i LibreOffice Impress

I LibreOffice Impress kan du laga profesjonelle presentasjonar med diagram, teikningar, tekst, multimedia og mange andre element. Du kan òg importera og jobba med PowerPoint-presentasjonar.

Dersom du skal bruka ei datamaskin til å visa fram presentasjonen, er animasjonar, overgangseffektar og multimedia nokre av teknikkane du kan bruka for å gjera presentasjonen meir spennande.

## Laga vektorbilete

Mange av verktøya som finst i LibreOffice Draw for å laga vektorbilete kan òg brukast i LibreOffice Impress.

## Laga lysbilete

LibreOffice Impress har mange malar som kan hjelpa med å laga lysbilete som ser profesjonelle ut.

Du kan òg bruka mange ulike dynamiske effektar på lysbileta, som for eksempel overgangseffektar og animasjonar.

## Laga presentasjonar

Fleire visingar eller sider er tilgjengelege når du lagar ei lysbiletframvising. Med «Lysbiletsortering» kan du for eksempel få ei oversikt over alle lysbileta i miniatyrformat. «Notat» kan brukast dersom du vil levera ut lysbileta med plass til å ta notat for tilhøyrarane.

Du kan òg øva på tidsbruken for ein presentasjon i LibreOffice Impress.

## Framvising av presentasjonar

Du kan visa fram presentasjonane dine på skjermen, som støtteark eller som HTML-dokument.

## Halda ein presentasjon

LibreOffice Impress lèt deg sjølv velja om du vil skifta lysbilete manuelt eller automatisk.